شەفەق
نیوز/ دەسەی دەسپاکی لە پەرلەمان عراق، ئمڕوو سێشەممە، داوای سزادان "حویتەیل
و سومبلەیل گەندەڵی" لە پارێزگای دیالە کرد، ک پشت وە "ڤیتۆی حکومەتی حزبی
بەسانە وچەک هاپشتیان"، و دیاری کرد ک پارێزگاگە تمیایە لەناو هەزاران لە باوەتەیل
گەندەڵی لەوەر رخیگ لە وازکردنیان.
ناهیدە
داینی سەرۆک دەسەگە ئەرا ئاژانس شەفەق نیوز وت: دژە گەندەڵی لە دیالە لە بەیاننامەیل
راگەیانن و ئامارەیل هەژماری رەد نەکرد، وەبی هویچ ریکار دیاریگ لەبان حویتەیل و سومبلەیل
گەندەڵی ک پشت وە ڤیتۆی حکومەتی و حزبی و زوان چەک بەسانە، و داوای ئاشکراکردن ئەنجامەیل
لێکۆڵینەوە لە باوەتەیل گەندەڵی لە پارێزگاگە ئەرا ڕای گشتی کرد، ودەسکردن وە هەڵمەتیگ
ئەرا رمانن حویتەیل و سومبلەیل گەندەڵی لە پارێزگاگە.
ناهیدە
خان وتیش: دیالە تمیاسە ناو هەزاران لە باوەتەیل گەندەڵی تاریک ک هیمان لەناو نوێسینگە
و رەفەیل گیر هاتنە وەبی جمەکردن، لەوەر رخیگ لە چزداین لایەنەیل دەسەڵاتدار وزاڵبوین
چەکدارییان ک هیشت سوودەیل خزمەتگوزاری دیالە تاڵان بکریەن، وتەنیا لەبان پڕۆژەیلیگ
سومبلی وراگەیانن بمینێد، ک وەگەرد یەک چارەک لە خوازینەیل و گرفتەیل خزمەتگوزاری نیەپووڕێد.
خانمە
سەرۆک دەسەی دەسپاکی دووپات کرد ک ئەو گەندەڵی تاریکە پەک چەرخ ئاوەدانی و
بیناکردن لە پارێزگاگە خستیە و هیشتەی بوودە خاوەن بەدترین خزمەتگوزاری لەناو پارێزگایل،
هەرچەن شوینیگ بازرگانی و ستراتیژی جیاوازیگ دیرێد و دوو مەرز وەرد ئیران وچەن مەرزیگ
وەرد هەرێم کوردستان وبەغداد پایتەخت وئەو پارێزگایل هەس.
داینی
وتیش: دیالە ری بازرگانی گرنگیگە، وهەڵقەی بەسانن ناوبەین گشت پارێزگایەیلە، باوجی
حکومەتەیل وەرین ئی شایستەیلە بەرهەم نەکردن، لەوەر زاڵبوین گەندەڵەیل و دەسیان لەناو
گشت مەرزەیل داهات و سوودەیل دارایی هەس، لەناو بیدەنگیگ حکومەتی ئاشکرایگ لەلایەن
دەسەیل دەسپاکی لە جیوەجیکردن ئەرکەیلیان وە شیوەیگ پیشەیی.
